ધર્મશાલાઃ દક્ષિણ આફ્રિકા જેવી મજબૂત ટીમ વિરુદ્ધ બે ઓક્ટોબરથી શરૂ થઈ રહેલી મેરેથોન શ્રેણીને ધ્યાનમાં રાખીને ટીમ ઇન્ડિયા પોતાની તૈયારીઓમાં કોઈ કસર છોડવા માગતી નથી. આના માટે ટીમ ઇન્ડિયા નક્કી કરેલા સમય કરતાં બે દિવસ વહેલી આજથી ધર્મશાલામાં ‘બૂટ કેમ્પ’માં ભાગ લેશે. ટીમ ઇન્ડિયાને દક્ષિણ આફ્રિકા વિરુદ્ધ પોતાના અભિયાનની શરૂઆત બે ઓક્ટોબરથી પહેલી ટી-૨૦ આંતરરાષ્ટ્રીય મેચથી કરવાની છે.